dwar l-intensifikazzjoni tal-ġlieda kontra x-xogħol mhux iddikjarat

għall-Kumitat għall-Impjiegi u l-Affarijiet Soċjali

Rapporteur għal opinjoni(*):

Kumitat għall-Affarijiet Ekonomiċi u Monetarji

(*) Kumitati assoċjati - Artikolu 47 tar-Regoli ta' Proċedura

OPINJONI tal-Kumitat għall-Affarijiet Ekonomiċi u Monetarji ………….19

OPINJONI tal-Kumitat għas-Suq Intern u l-Ħarsien tal-Konsumatur .23

OPINJONI tal-Kumitat għal-Libertajiet Ċivili, il-Ġustizzja u l-Intern ..25

OPINJONI tal-Kumitat għad-Drittijiet tan-Nisa u l-Ugwaljanza bejn is-Sessi 27

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra l-Komunikazzjoni mill-Kummissjoni bit-titolu l-intensifikazzjoni tal-ġlieda kontra x-xogħol mhux iddikjarat ( COM(2007)0628 ),

– wara li kkunsidra r-riżoluzzjoni tiegħu tal-21 ta' Settembru 2000 dwar il-Komunikazzjoni mill-Kummissjoni dwar ix-xogħol mhux iddikjarat

ĠU C 146, 17.5.2001, p.

– wara li kkunsidra r-riżoluzzjoni tal-Kunsill u tar-rappreżentanti tal-Istati Membri, adottata fil-laqgħa tal-Kunsill tat-22 ta' April 1999 dwar Kodiċi ta' Kondotta għal koperazzjoni mtejba bejn l-awtoritajiet tal-Istati Membri dwar il-ġlieda kontra l-frodi tal-benefiċċji u tal-kontribuzzjoni tas-sigurtà soċjali transnazzjonali u kontra x-xogħol mhux iddikjarat, u dwar ix-xogħol temporanju transnazzjonali tal-ħaddiema

ĠU C 125, 6.5.1999, p.

– wara li kkunsidra d-Direttiva tal-Kunsill 1999/85KE tat-22 ta' Ottubru 1999 li temenda d-Direttiva 77/388/KEE dwar il-possibilità li tkun applikata fuq bażi sperimentali rata mnaqqsa tal-VAT dwar servizzi ta' xogħol intensiv,

– wara li kkunsidra l-Komunikazzjoni mill-Kummissjoni bit-titolu 'Il-Futur tal-Istrateġija Ewropea dwar l-Impjieg (EES) - Strateġija għal impjieg sħiħ u impjiegi aħjar għall-kulħadd' ( COM(2003)0006 ),

– wara li kkunsidra d-Deċiżjonijiet tal-Kunsill 2003/578/KE u 2005/600/KE tat-22 ta' Lulju 2003 u t-12 ta' Lulju 2005 dwar linji gwida għall-politiki dwar l-impjiegi fl-Istati Membri, u partikolarment il-linji gwida Nru 9 u 21,

– wara li kkunsidra r-riżoluzzjoni tal-Kunsill dwar it-tibdil tax-xogħol mhux iddikjarat f'impjieg regolari

ĠU C 260, 29.10.2003, p.1. ,

– wara li kkunsidra l-Komunikazzjoni mill-Kummissjoni għall-Kunsill Ewropew tar-Rebbiegħa 'Wasal iż-Żmien li Ningranaw – Is-sħubija l-ġdida għat-tkabbir u għall-impjiegi' (COM(2006) 0030),

– wara li kkunsidra d-Deċiżjoni tal-Kunsill 2006/702/KE tas-6 ta' Ottubru 2006 dwar linji gwida strateġiċi Komunitarji dwar il-koeżjoni,

– wara li kkunsidra l-Komunikazzjoni mill-Kummissjoni bit-titolu 'Rapport dwar il-Funzjonament tal-Arranġamenti Transitorji li ġew stabbiliti fit-Trattat ta' Adeżjoni tal-2003' (il-perjodu bejn l-1 ta' Mejju 2004 u t-30 ta' April 2006) ( COM(2006)0048 ),

– wara li kkunsidra r-riżoluzzjoni tiegħu tat-23 ta' Mejju 2007 dwar il-promozzjoni ta' xogħol deċenti għal kulħadd

ĠU C 102E, 24.4.2008, p.321. ,

– wara li kkunsidra r-riżoluzzjoni tal-11 ta' Lulju 2007 dwar il-modernizzazzjoni tal-liġi tax-xogħol biex jiġu megħluba l-isfidi tas-seklu 21

ĠU C 175 E, 10.7.2008, p.

– wara li kkunsidra r-riżoluzzjoni tiegħu tas-26 ta' Ottubru 2006 dwar l-implimentazzjoni tad-Direttiva 96/71/KE dwar l-istazzjonar ta' ħaddiema

ĠU C 313 E, 20.12.2006, p.

– wara li kkunsidra l-proposta għal direttiva tal-Parlament Ewropew u tal-Kunsill li tipprovdi għal sanzjonijiet kontra dawk li jħaddmu ċittadini ta' pajjiżi terzi li qegħdin fil-pajjiż b'mod illegali, ippreżentata mill-Kummissjoni ( COM(2007)0249 ),

– wara li kkunsidra r-riżoluzzjoni tiegħu tat-29 ta' Novembru 2007 dwar prinċipji komuni tal-flessigurtà

– wara li kkunsidra l-Komunikazzjoni mill-Kummissjoni dwar ir-Riżultat tal-Konsultazzjoni Pubblika dwar il-Green Paper tal-Kummissjoni 'L-immodernizzar tas-suq tax-xogħol biex jintlaqgħu l-isfidi tas-Seklu 21' COM(2007) 0627,

– wara li kkunsidra l-Linji Gwida Integrati għat-tkabbir u l-impjiegi (2008-2010) ( COM(2007)0803 ),

– wara li kkunsidra l-Aġenda dwar ix-Xogħol Deċenti tal-Organizzazzjoni Internazzjonali tax-Xogħol (ILO),

– wara li kkunsidra l-istandards fundamentali tax-xogħol tal-ILO u l-konvenzjonijiet u r-rakkommandazzjonijiet tagħha dwar l-amministrazzjoni tax-xogħol u l-ispezzjoni tax-xogħol, li huma kriterji ta' referenza internazzjonali biex ikun iggarantit li d-dispożizzjonijiet legali dwar il-kundizzjonijiet tax-xogħol u l-ħarsien tal-ħaddiema jkunu applikati,

– wara li kkunsidra l-Konvenzjoni 143 dwar il-ħaddiema migranti (1975) u d-dispożizzjonijiet supplimentari tal-ILO dwar il-ħaddiema migranti, li jipprevedu l-adozzjoni tal-miżuri meħtieġa u adatti kollha biex ikunu mrażżna l-movimenti klandestini tal-migranti biex isibu impjieg u tal-impjieg illegali tal-migranti; wara li kkunsidra d-dispożizzjonijiet dwar l-applikazzjoni ta' sanzjonijiet amministrattivi, ċivili u penali fir-rigward tal-impjieg illegali tal-ħaddiema migranti,

– wara li kkunsidra r-Rakkommandazzjoni tal-Kunsill tat-22 ta' Diċembru 1995 dwar l-armonizzazzjoni tal-mezzi fil-ġlieda kontra l-migrazzjoni illegali u l-impjieg illegali,

– wara li kkunsidra r-Rakkommandazzjoni tal-Kunsill tat-27 ta' Settembru 1996 dwar l-impjieg illegali ta' ċittadini ta' pajjiżi terzi,

– wara li kkunsidra l-konklużjonijiet tal-Laqgħa informali tal-Ministri għall-Impjieg u l-Affarijiet Soċjali f'Berlin, tat-18-20 ta' Jannar 2007, dwar 'ħidma tajba',

– wara li kkunsidra r-rapport tal-Fondazzjoni Ewropea għat-Titjib fil-Kundizzjonijiet tal-Għajxien u tax-Xogħol (EUROFOUND) dwar il-ġlieda kontra x-xogħol mhux iddikjarat fl-Unjoni Ewropea

Tindirizza x-xogħol mhux iddikjarat fl-Unjoni Ewropea

– wara li kkunsidra l-Artikoli 136 u 145 tat-Trattat KE,

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Impjiegi u l-Affarijiet Soċjali u l-opinjonijiet tal-Kumitat għall-Affarijiet Ekonomiċi u Monetarji, il-Kumitat għas-Suq Intern u l-Ħarsien tal-Konsumatur, il-Kumitat għal-Libertajiet Ċivili, il-Ġustizzja u l-Intern u l-Kumitat għad-Drittijiet tan-Nisa u l-Ugwaljanza bejn is-Sessi ( A6‐0365/2008 ),

A. billi x-xogħol mhux iddikjarat huwa fenomenu kumpless, li qed jiżdied f'bosta Stati Membri, minħabba li hu influwenzat minn għadd ta' fatturi ekonomiċi, soċjali, istituzzjonali u kulturali,

B. billi x-xogħol mhux iddikjarat hu fattur partikolarment ta' tħassib u persistenti fis-swieq tax-xogħol Ewropej li jista' jaffettwa l-ekonomiji tal-Istati Membri u s-sostenibilità finanzjarja tal-mudell soċjali Ewropew billi jtellef it-tkabbir ekonomiku u l-politiki baġitarji u soċjali; billi, bl-istess mod, hu wkoll responsabbli għal distorsjonijiet tal-kompetizzjoni fis-suq intern għaliex joħloq kompetizzjoni inġusta fir-rigward ta' Stati oħra u tal-impriżi;

C. billi x-xogħol mhux iddikjarat hu l-fattur ewlieni wara d-dumping soċjali u hu għalhekk wieħed mill-kwistjonijiet ewlenin fir-rigward tal-modernizzazzjoni tal-liġi Komunitarja tax-xogħol,

D. billi ħaddiema mhux assikurati jwasslu għal kompetizzjoni inġusta bejn dawk assikurati u dawk li mhumiex, u dan iwassal għal tagħwir akbar tad-drittijiet tal-ħaddiema,

E. billi s-setturi l-aktar milquta mix-xogħol mhux iddikjarat huma dawk li jużaw xogħol intensiv bħall-biedja, il-kostruzzjoni u s-servizzi domestiċi, tal-akkomodazzjoni u tal-catering, li bħala fatturi tipiċi għandhom il-prekarjetà tal-impjieg u pagi ħżiena,

F. billi x-xogħol mhux iddikjarat qed ikun inkoraġġit mir-riorganizzazzjoni industrijali fejn qed isiru subappalti, li jżidu l-ammont ta' ħaddiema li jaħdmu għal rashom, li xi drabi ma jkunux iddikjarati,

G. billi x-xogħol mhux iddikjarat hu wkoll inkoraġġit minn livelli għolja ta' qgħad, faqar u impjiegi temporanji u prekarji, minħabba li f'sitwazzjoni bħal din il-ħaddiema jkunu mġiegħla iċedu kwalunkwe assikurazzjoni u drittijiet oħra,

H. billi hemm rabta bejn il-migrazzjoni illegali u x-xogħol mhux iddikjarat; jemmen li din hi raġuni oħra li għaliha l-Istati Membri u l-Kummissjoni għandhom ikomplu jqisu metodu komuni għall-immigrazzjoni u l-possibilità li joffru aktar modi legali ta' migrazzjoni fl-Unjoni għal ċittadini ta' pajjiżi terzi li jixtiequ jaħdmu,

I. billi hemm possibilità akbar li l-immigranti, jew għall-inqas dawk li jsibu rwieħhom f'sitwazzjoni illegali, isiru ħaddiema mhux iddikjarati u li jaħdmu f'kundizzjonijiet ħżiena,

J billi ċittadini ta' pajjiżi terzi impjegati illegalment huma aktar vulnerabbli għaliex faċilment jintbagħtu lura lejn pajjiżhom jekk jinqabdu,

K. billi diversi Stati Membri għandhom nuqqas ta' ħaddiema kapaċi u lesti li jagħmlu xogħol partikolari li ma jeħtieġx ħafna ħiliet, pereżempju fis settur tal-agrikultura u tal-ortikultura,

L. billi persuni li jagħtu servizzi domestiċi ħafna drabi jagħmlu xogħol mhux iddikjarat u numru kbir minnhom huma ħaddiema migranti, li ħafna minnhom jinsabu f'sitwazzjoni illegali u xi wħud huma vittimi ta' traffikar u ta' 'bonded labour',

M. billi x-xogħol mhux iddikjarat mhux inkluż fil-bażi fiskali u jimmina l-fondi u d-distribuzzjoni tas-welfare soċjali u tas-servizzi pubbliċi, waqt li jillimita wkoll il-kapaċità tal-Istati Membri li joffru servizzi soċjali,

N. billi x-xogħol mhux iddikjarat iċaħħad lill-fondi tal-assikurazzjoni minn sorsi ta' dħul ta' valur,

O. billi ħaddiema li jagħmlu attività mhux iddikjarata m'għandhomx assikurazzjoni li tħares il-benessri tagħhom jew li tħarishom f'każi ta' mard jew ta' aċċident, u għalhekk huma esposti għal riskji kbar u telf finanzjarju,

P. billi x-xogħol mhux iddikjarat jagħmilha impossibbli li tkun ikkontrollata l-konformità mad-dispożizzjonijiet tax-xogħol dwar sikurezza u saħħa, u dan jesponi lill-ħaddiema għal riskji kbar ta' saħħa u jippermetti lil min iħaddem biex ma jerfax ir-responsabilità,

Q. billi, sabiex il-ġlieda kontra l-impjieg klandestin u illegali tkun effettiva, hu ferm importanti li l-mekkaniżmi ta' superviżjoni u dawk ta' sanzjoni jkunu msaħħa permezz ta' interventi koordinati tas-servizzi tal-ispettorat tax-xogħol, tal-awtoritajiet tat-taxxa u tas-sħab soċjali,

R. billi x-xogħol mhux iddikjarat għandu riperkussjonijet negattivi fuq il-pilastri kollha tal-Istrateġija ta' Liżbona: impjieg għal kulħadd, kwalità u produttività fix-xogħol u koeżjoni soċjali,

Jilqa' l-istrategija meħuda mill-Kummissjoni u jitlob ukoll li jkun hemm ġlieda mġedda kontra x-xogħol mhux iddikjarat u l-ekonomija moħbija, li - għalkemm teżisti f'livelli differenti fost l-Istati Membri - jagħmlu ħsara lill-ekonomija, iħallu lill-ħaddiema mingħajr protezzjoni, huma ta' ħsara għall-konsumaturi, inaqqsu d-dħul mit-taxxi u jwasslu għal kompetizzjoni inġusta bejn l-impriżi;

Jesprimi t-tħassib serju tiegħu dwar il-vastità ta' xogħol mhux iddikjarat, li jammonta għal madwar 20% jew aktar tal-GDP fi xi Stati Membri;

Jistieden lill-Istati Membri biex jikkunsidraw li jtejbu l-inċentivi għal xogħol regolari, li jistgħu jinkludu żieda fil-faxxa li tkun ħielsa mit-taxxa u, għal min iħaddem, tnaqqis ta' spejjeż mhux relatati ma' pagi għal impjiegi legali;

Jilqa' b'sodisfazzjon l-inizjattiva tal-Kummissjoni li tinkludi x-xogħol mhux iddikjarat fost il-prijoritajiet politiċi tal-Unjoni, prijorità li titlob azzjoni sinifikanti fuq il-livell Komunitarju u dak nazzjonali;

Iħeġġeġ lill-Istati Membri biex ikomplu b'aktar riformi fis-sistema tat-taxxa u tas-sigurtà soċjali, biex b'hekk inaqqsu l-piż tat-tassazzjoni fuq il-ħaddiema;

Jinnota, madankollu, li jeżistu xi diffikultajiet biex il-linji gwida tal-politika Komunitarja dwar ix-xogħol mhux iddikjarat jinbidlu fi strumenti legali u istituzzjonali definiti sew u li jwasslu għal miżuri speċifiċi fl-Istati Membri individwali;

Jinnota li hemm nuqqas kbir ta' simmetrija bejn l-istrumenti li l-Komunità tista' tuża biex timplimenta politiki għal xogħol ta' kwalità u dawk biex timplimenta politiki biex tissalvagwardja l-libertajiet tas-suq;

Iqis li teħtieġ azzjoni b'approċċ komprensiv li tiġġieled ix-xogħol mhux iddikjarat u li għandha tkopri kwistjonijiet relatati ma' sorveljar u kontroll, mal-qafas ekonomiku u istituzzjonali u mal-iżvilupp settorjali u territorjali, u li tinvolvi azzjoni miftiehma fuq diversi livelli u l-parteċipazzjoni ta' dawk kollha involuti (awtoritajiet pubbliċi, sħab soċjali, impriżi u ħaddiema);

Jinnota r-rabta bejn żvilupp ekonomiku u produttiv li jinżamm lura u l-firxa ta' xogħol mhux iddikjarat; iqis li l-politiki ekonomiċi u tal-impjieg segwiti skont l-Istrateġija ta' Liżbona għandhom jinkorporaw azzjoni li tikkumbatti x-xogħol mhux iddikjarat; iqis, madankollu, li, sabiex ikun garantit li strateġija li tindirizza x-xogħol mhux iddikjarat tkun effettiva u tagħti riżultati pożittivi, jeħtieġu studji preċiżi li janalizzaw il-fatturi makroekonomiċi deċisivi u r-relazzjoni bejn is-swieq, il-mudelli ta' produzzjoni u l-firxa tax-xogħol mhux iddikjarat;

Jitlob, għalhekk, biex ikun hemm azzjoni Komunitarja aktar proattiva u inċisiva li tiġġieled ix-xogħol mhux iddikjarat, sabiex tassigura li l-immodernizzar tal-liġi tax-xogħol fl-Unjoni ma tkunx limitata biss għal-livell teoretiku imma tinbidel f'politiki effettivi u ta' kwalità għolja, u biex tassigura li tkun tista' tintlaħaq kwalità mtejba tal-impjieg f'kull każ, bi qbil mal-objettiv ta' 'xogħol deċenti';

Iqis li l-qerda tax-xogħol mhux iddikjarat tiddependi, fil-biċċa l-kbira, fuq l-effettività tal-istandards tax-xogħol u fuq ir-regolamenti tat-tassazzjoni u tas-sigurtà soċjali, u dan jimplika l-ħtieġa li jissaħħu r-riżorsi u l-azzjonijiet tad-diversi awtoritajiet nazzjonali responsabbli għal dawk il-materji kif ukoll il-ħtieġa li titjieb il-koordinazzjoni tagħhom u l-fluss ta' informazzjoni bejniethom;

Jitlob strateġija sabiex jiġi miġġieled ix-xogħol mhux iddikjarat li tkun ibbażata fuq koperazzjoni b'saħħitha u effiċjenti u fuq koperazzjoni amministrattiva bejn l-aġenziji tal-infurzar tal-gvern, l-ispettorati tax-xogħol u s-sħab soċjali, l-amministrazzjonijiet tas-sigurtà soċjali u l-awtoritajiet tat-taxxa;

Jenfasizza li x-xogħol mhux iddikjarat għandu diversi definizzjonijiet fis-sistemi legali nazzjonali u li definizzjoni komuni għall-Istati Membri tista' telimina l-inċertezzi fir-rigward tal-istħarriġ statistiku għal dan il-fenomenu; jinnota, f'dan il-kuntest, li d-definizzjoni użata fir-rapport tal-Kummissjoni, li tiddistingwi bejn attivitajiet legali u illegali, tista' tintuża bħala punt tat-tluq, waqt li wieħed iqis li l-vastità tal-fenomenu hi differenti fil-kwalità u fil-kwantità minn Stat Membru għall-ieħor;

Jirrimarka li l-miżuri introdotti fil-ġlieda kontra x-xogħol mhux iddikjarat se titfa' dawl fuq l-irregolaritajiet f'relazzjonijiet ta' impjieg dikjarat ibbażat fuq kuntratti legali;

Iħeġġeġ lill-Istati Membri biex jinfurzaw aħjar il-liġijiet tax-xogħol u l-istandards tax-xogħol attwali maħsuba kontra x-xogħol mhux iddikjarat; jemmen li l-Unjoni għandha tinvolvi ruħha aktar biex ikunu promossi koperazzjoni u koordinazzjoni akbar u aħjar bejn l-ispetturi tax-xogħol nazzjonali u dawk soċjali;

Jinnota li t-tneħħija tal-ekonomija informali ma tistax tintlaħaq mingħajr l-implimentazzjoni ta' mekkaniżmi ta' inċentivi xierqa; iqis li l-Istati Membri għandhom jirrapportaw, fil-kuntest tat-Tabella ta' Valutazzjonijiet ta' Liżbona, liema kisbiet ġew imwettqa b'riżultat tat-tnaqqis fid-daqs tal-ekonomija informali;

Jistieden lill-Kummissjoni biex tressaq proposti bil-għan li jkun żviluppat set ta' metodi ġeneralment aċċettati biex jiġi mkejjel ix-xogħol mhux iddikjarat ibbażat fuq skeda ta' data b'analiżi dwar il-ġeneru u s-settur, minħabba l-mod different sew li bih l-irġiel u n-nisa huma mqabbda jagħmlu xogħol mhux iddikjarat f'ħafna setturi, u l-effett indirett li dan iġib miegħu fuq id-differenza fil-ħlas bejn l-irġiel u n-nisa;

Jenfasizza li hemm ħtieġa kbira li titwaqqaf pjattaforma fuq livell Komunitarju biex, f'koperazzjoni mill-qrib mal-Istati Membri, tinġabar l-informazzjoni meħtieġa biex issir bażi tad-data affidabbli li jkollha l-informazzjoni dwar ix-xogħol mhux iddikjarat fl-Unjoni, b'konsiderazzjoni xierqa għad-dimensjoni tal-ġeneru u partikolarment għas-sitwazzjoni tan-nisa;

Jenfasizza li n-nisa mhumiex rappreżentati biżżejjed fejn għandu x'jaqsam ix-xogħol mhux iddikjarat, imma meta mqabbla mal-irġiel, madankollu, iwasslu għal proporzjon akbar ta' impjiegi f'għadd ta' oqsma li huma tradizzjonalment marbuta man-nisa fis-suq tax-xogħol, bħas-servizz domestiku, xogħol fil-lukandi u r-ristoranti u fil-kura tas-saħħa, li huma kkaratterizzati minn ħiliet baxxi, sigurtà fqira fl-impjieg, pagi baxxi u bi ftit jew l-ebda ħarsien soċjali, li jagħmilhom f'pożizzjoni partikolarment vulnerabbli;

Jistieden lill-Kummissjoni biex tikkunsidra li tistabblixxi bażi tad-data li jkollha l-metodi u l-metodoloġiji differenti użati biex jitkejjel ix-xogħol mhux iddikjarat mill-Istati Membri bil-għan li jkun promoss il-qsim tal-prattiki tajba u t-trasferiment tat-tagħrif u li jkunu evalwati l-fattibilità u t-trasferabilità tal-miżuri implimentati;

Jistieden lill-Kummissjoni biex tfassal politiki li jipprovdu kemm għal miżuri ġenerali u kemm għal miżuri settorjali li jilqgħu kontra x-xogħol mhux iddikjarat, li jiffunzjonaw bl-involviment sħiħ tas-sħab soċjali u b'referenza speċjali għas-setturi l-aktar milquta, bħall-industrija tal-lukandi u tal-catering, il-biedja, is-servizzi domestiċi u l-industrija tal-kostruzzjoni; jiġbed l-attenzjoni tal-Kummissjoni u tal-Istati Membri għas-sitwazzjoni speċifika tas-settur tal-kura fid-dar, fejn hemm konċentrazzjoni kbira ta' nisa li huma ċittadini ta' pajjiżi terzi u, f'ħafna każi, mhux legalment residenti fl-Unjoni;

Jinnota li x-xogħol mhux iddikjarat jista' jkun evitat billi jkunu rikonoxxuti l-istandards u l-kundizzjonijiet nazzjonali dwar sikurezza fil-post tax-xogħol stabbiliti fi ftehimiet bilaterali u trilaterali bejn l-Istati Membri u s-sħab soċjali, u li dan l-isforz ikun imsaħħaħ permezz ta' koperazzjoni u skambji ta' informazzjoni bejn is-sħab soċjali;

Jistieden lill-Istati Membri biex inaqqsu l-attrazzjoni ekonomika tax-xogħol mhux iddikjarat billi jiżguraw li s-sistemi tat-taxxa u ta' ħarsien soċjali tagħhom ikunu sempliċi, trasparenti u aċċessibbli kemm jista' jkun, b'politiki effiċjenti biex jinħolqu postijiet tax-xogħol aktar u aħjar;

Jistieden lill-Kummissjoni biex tipproponi lill-Istati Membri statut ta' qafas għal miżżewġin jew membri tal-familja li jgħinu fin-negozju tal-familja li għandu jiżgura s-sħubija tagħhom fi skema tas-sigurtà soċjali

Riżoluzzjoni tal-Parlament Ewropew tal-21 ta' Frar 1997 dwar is-sitwazzjoni tal-miżżewġin li jgħinu ħaddiema li jaħdmu għal rashom (ĠU C 17.03.1997, p.

Jirrimarka li t-tmexxija ta' familja fiha nnifisha tirrapreżenta impriża tal-familja u wieħed għandu jikkunsidra l-fatt li jkun rikonoxxut ix-xogħol atipiku tal-familja u jkun inkluż fi skema tas-sigurtà soċjali;

Jemmen li kwalunkwe riforma tas-sistemi tal-politiki ekonomiċi, tat-taxxa u tal-ħarsien soċjali fl-Istati Membri mill-Istati Membri għandha tkun integrata u għandhom ikunu meqjusa l-kawżi ewlenin tax-xogħol mhux iddikjarat;

Jistieden lill-Istati Membri biex jipprovdu inċentivi qawwija għal dawk li jaħdmu biex ix-xogħol mhux iddikjarat jitqiegħed fuq bażi ekonomika formali u jemmen li kuntratti atipiċi jistgħu f'dan il-kuntest ikollhom sehem biex, fuq naħa, il-ħaddiema ma jibqgħux jagħmlu xogħol illegali u fuq naħa oħra tiżdied l-istabilità tax-xogħol;

Jistieden lill-Istati Membri biex idaħħlu penali qawwija fuq min iħaddem meta, minkejja l-inċentrivi offruti, ikompli jagħmel użu minn xogħol mhux iddikjarat;

Jinkoraġixxi lill-Istati Membri biex jagħmlu użu mill-għodod tal-politika li għandhom għad-dispożizzjoni tagħhom u jgħaqqdu flimkien azzjoni preventiva u sanzjonijiet bil-għan li jbiddlu x-xogħol mhux iddikjarat f'impjieg regolari, u, fejn hu possibbli, jikkoordinaw l-użu ta' dawn l-għodod biex tintlaħaq koerenza akbar fis-suq intern;

Jinnota l-irwol importanti li għandhom is-sħab soċjali f'ħafna Stati Membri fil-ġlieda kontra x-xogħol mhux iddikjarat u jistieden lill-Kummissjoni u lill-Istati Membri biex jagħtu aktar appoġġ u inkoraġġiment lill-organizzazzjonijiet ta' min iħaddem u lit-trejdunjins f'din il-ġlieda; jinnota bi tħassib li l-ħaddiema li jagħmlu xogħol mhux iddikjarat ħafna drabi jsibu ruħhom mhux protetti minn leġiżlazzjoni importanti dwar is-saħħa u s-sikurezza u minn leġiżlazzjoni dwar il-paga minima u huma mċaħħda mill-għażla li jissieħbu fi trejdunjin; jitlob, b'mod partikolari, biex tissaħħaħ il-leġiżlazzjoni attwali dwar il-paga minima f'kull Stat Membru u jħeġġeġ lil dawk l-Istati Membri li għad m'għandhomx paga minima deċenti sabiex jikkunsidraw li jadottaw waħda, bi ftehim mas-sħab soċjali u bi qbil mal-prattiki nazzjonali;

Jitlob biex miżuri dwar xogħol regolari jkunu evalwati u promossi fil-livell adatt, bi ftehim mas-sħab soċjali, fuq il-bażi tal-esperjenza miksuba f'diversi Stati Membri, sabiex jippermettu lil dawk li huma involuti f'attivitajiet mhux iddikjarati li jirregolaw il-prattiki tagħhom, bi qbil mal-aħjar prattiki regolatorji attwali li diġà kienu effettivi;

Jiġbed l-attenzjoni għal servizz ta' skemi ta' voucher fil-Belġju, fil-Ġermanja u fi Franza, fejn il-familji jistgħu jixtru servizzi tad-djar bi prezz irħas imma jassiguraw li l-kontribuzzjonijiet tas-sigurtà soċjali u t-taxxi jitħallsu permezz tal-voucher;

Jemmen bis-sħiħ li l-infurzar tal-liġi dwar ir-relazzjonijiet ta' impjieg mhux iddikjarat għandu dejjem jinkludi l-ħlas tal-kontribuzzjonijiet, bil-kundizzjoni li l-Istati Membri jistgħu jieħdu l-passi biex jiffaċilitaw il-ħlasijiet minn min iħaddem;

Jistieden lill-Istati Membri biex jikkunsidraw strateġiji speċifiċi skont is-settur meta jieħdu azzjonijiet politiċi li jikkonċernaw ir-regolarizzazzjoni ta' xogħol mhux iddikjarat;

Jilqa' b'sodisfazzjon l-inizjattiva tal-Kummissjoni li jitressqu proċeduri quddiem il-Qorti tal-Ġustizzja tal-Komunitajiet Ewropej kontra dawk l-Istati Membri li għadhom ma daħħlux fil-liġi nazzjonali r-rikonoxximent awtomatiku tal-kwalifiki miksuba fl-Istati Membri l-ġodda; jistieden lill-Istati Membri biex jonoraw l-obbligi tagħhom minnufih;

Jistieden lil dawk l-Istati Membri li applikaw arranġamenti tranżitorji għall-moviment ħieles tal-ħaddiema fl-Unjoni biex jiftħu s-swieq tax-xogħol tagħhom għal ħaddiema mill-Istati Membri l-ġodda, minħabba li kwalunkwe restrizzjoni - anke dawk parzjali - dwar l-aċċess għas-suq tax-xogħol, mhux biss tmur kontra l-prinċipji li fuqhom twaqqfet l-Unjoni u l-ispirtu Ewropew imma wkoll tagħti bidu għal żieda fit-tfittxija ta' xogħol mhux iddikjarat u toħloq żbilanċi territorjali; f'dan il-kuntest, jemmen li hu importanti ferm li jkun implimentat il-prinċipju tad-drittijiet indaqs għall-ħaddiema u li jkun hemm azzjoni kontra kompetizzjoni inġusta u dumping soċjali;

Jikkunsidra li, fil-każ ta' ħaddiema li qed jibbenefikaw mid-dritt tal-moviment ħieles, ix-xogħol mhux iddikjarat tagħhom jista' jkun ġej minn nuqqas ta' tagħrif dwar id-dispożizzjonijiet relevanti; jistieden għalhekk lill-Istati Membri biex iwettqu kampanji ta' informazzjoni pubblika biex ikabbru l-għarfien ta' dan is-suġġett fost il-ħaddiema u min iħaddem;

Hu tal-opinjoni li s-simplifikazzjoni u t-tnaqqis tal-piżijiet u tal-proċeduri amministrattivi, speċjalment għall-impriżi żgħar u ta' daqs medju, inaqqas l-użu ta' xogħol mhux iddikjarat u jippromwovi l-attività ta' kummerċ fl-Unjoni;

Jistieden lill-awtoritajiet nazzjonali relevanti biex iħeġġu l-użu tal-e-government u tar-reġistrazzjoni online, u biex jagħmlu skambji ta' prattiki tajba bl-għan li jonqsu l-ispejjeż u l-komplessità tal-proċeduri amministrattivi u tar-reġistrazzjoni għan-negozju u, b'mod partikulari, għall-kumpaniji żgħar u ta' daqs medju, pereżempju billi jnaqqsu l-għadd ta' formoli tat-taxxa, permezz ta' sistemi fejn id-dħul tad-data jsir f'daqqa, skema waħda ta' ħlas, u one-stop shops;

Hu tal-opinjoni li spezzjonijiet u sanzjonijiet fuq il-post għandhom jiddaħħlu direttament u l-Istati Membri jingħataw l-ispazju meħtieġ għal azzjoni biex irażżnu l-ammont ta' xogħol mhux iddikjarat;

Jesprimi talba biex il-kuntratturi jinżammu responsabbli wkoll għal kull irregolarità kontributorja min-naħa ta' subappaltaturi li huma konnessi magħhom bi ftehima ta' subappalt dirett;

Jenfasizza li l-għadd ta' każijiet ta' xogħol mhux iddikjarat f'katini subkuntrattwali jista' jonqos permezz ta' sistema ta' dispożizzjonijiet nazzjonali li titlob lill-kuntratturi u l-iżviluppaturi biex ikunu aktar responsabbli u ġusti;

Jistieden lill-Istati Membri, lis-sħab soċjali u lill-parteċipanti ewlenin oħra fis-suq tax-xogħol biex jinkoraġġixxu responsabilità soċjali korporata (CSR) u modi oħra simili li jiġġieldu x-xogħol mhux iddikjarat;

Jistieden lill-Istati Membri biex jużaw metodi innovattivi bbażati fuq indikaturi u kriterji ta' referenza speċifiċi għas-setturi differenti tan-negozju biex jiġġieldu kontra x-xogħol mhux iddikjarat u t-tgħawwir fiskali; jitlob lill-Kummissjoni biex tappoġġja l-iskambju tal-aħjar prattiki fost l-Istati Membri fil-ġlieda kontra x-xogħol mhux iddikjarat;

Jirrimarka li, jekk ma tkunx segwita minn koordinazzjoni aħjar bejn l-Istati Membri, politika li hi esklussivament punittiva tista' tikkonċentra x-xogħol mhux iddikjarat fl-Istati li huma inqas strutturati u f'ekonomiji inqas regolati;

Hu ferm favur il-konklużjoni ta' ftehimiet f'livelli reġjonali, nazzjonali u lokali li jipprovdu reazzjoni progressiva u settorjali għax-xogħol illegali u jinkoraġġixxu miżuri li jipprovdu soluzzjonijiet effettivi għall-benefiċċju tas-soċjetà kollha;

Jistieden lill-Kummissjoni, f'dan il-kuntest, biex tipproponi lill-Istati Membri u lill-parteċipanti soċjali u ekonomiċi involuti fil-ġlieda kontra x-xogħol mhux iddikjarat biex jaħdmu 'patt li jiddikjara dak li mhux iddikjarat', ippjanat biex l-attivitajiet mhux iddikjarati gradwalment joħorġu fid-deher; jemmen li dan il-patt għandu jipprovdi għal perjodu tranżitorju limitat, li fih ma jkunx hemm sanzjonijiet, u li wara li jispiċċa, madankollu, jidħlu fis-seħħ mekkaniżmi ta' sanzjoni aktar qawwija;

Jitlob għal azzjoni aktar qawwija fil-ġlieda kontra reklutaġġ mhux iddikjarat mill-impriżi kollha, irrispettivament fejn qed issir l-attività tagħhom u jinnota li l-applikazzjoni tad-Deċiżjoni Qafas tal-Kunsill 2005/214/JHA tal-24 ta' Frar 2005 dwar l-applikazzjoni tal-prinċipju ta' rikonoxximent reċiproku tal-penali finanzjarji tista' ttejjeb is-sitwazzjoni;

ĠU L 76, 22.3.2005, p.

Jitlob li jkun hemm rispett ikbar u iktar effettiv għad-dritt għax-xogħol u għar-regoli ta' impjieg eżistenti, bħala mod kif tiġi promossa l-Aġenda tax-Xogħol Deċenti u l-applikazzjoni tal-liġijiet Komunitarji, b'mod partikolari dawk stipulati fid-Direttiva 96/71/KE tal-Parlament Ewropew u tal-Kunsill tas-16 ta' Diċembru 1996 dwar l-istazzjonar tal-ħaddiema fil-kuntest tal-provvediment tas-servizzi, mill-ewwel ġurnata tal-istazzjonar, fuq il-bażi ta' interpretazzjoni kongruwenti tad-Direttiva li tbiddel it-tendenza li tkun interpretata b'tali mod li tnaqqas it-trattament tal-ħaddiema lejn standards minimi bażiċi;

ĠU L 18, 21.1.1997, p.

Jistieden lill-Kummissjoni biex tirrevedi d-Direttiva 96/71/, u b'mod partikolari biex issaħħaħ il-koperazzjoni amministrattiva u l-iskambju ta' informazzjoni bejn l-awtoritajiet nazzjonali kompetenti (spetturi tal-post tax-xogħol, awtoritajiet fiskali u entitajiet tas-sigurtà soċjali) sabiex ikun evitat xogħol mhux iddikjarat u tkun rimedjata s-sitwazzjoni;

Jagħti parir li għandu jkun hemm rabtiet bejn spettorati nazzjonali tax-xogħol u miżuri li jinkoraġġixxu skambji tal-aħjar prattiki fil-livell tal-Komunità bħala reazzjoni għal xogħol mhux iddikjarat;

Jistieden lill-Istati Membri biex jintroduċu proċeduri ta' spezzjoni iktar stretti u kontrolli iktar severi, minħabba li dawn tal-aħħar saru iktar laxki f'numru ta' pajjiżi;

Jittama li l-Unjoni tista' tilgħab irwol ikbar fil-promozzjoni ta' koperazzjoni u koordinazzjoni ikbar u aħjar bejn l-ispettorati tax-xogħol, billi jissaħħu r-riżorsi ekonomiċi u teknoloġiċi ta' servizzi ta' spezzjoni, billi jkunu intensifikati miżuri li jippermettu spettorati tax-xogħol biex jaħdmu flimkien u billi jiġu żviluppati sistemi ICT għall-użu komuni tagħhom, b'konformità mal-leġiżlazzjoni tal-protezzjoni tad-data; f'dan il-kuntest, jistieden lill-Kummissjoni biex twettaq studju dwar il-fattibilità fl-istabbiliment ta' xi forma ta' struttura Komunitarja permanenti għall-koperazzjoni transkonfinali li tiġbor flimkien l-isforzi tal-Istati Membri fil-ġlieda tagħhom kontra xogħol mhux iddikjarat;

Jitlob li jkun hemm koperazzjoni u qsim ta' informazzjoni ikbar bejn l-Istati Membri fi sforz biex jiġi studjat il-fenomenu tax-xogħol mhux iddikjarat u biex jiġu stabbiliti r-riżultati miksuba u dawk li ma kinux mistennija;

Jistieden lill-Kummissjoni biex tikkunsidra jekk is-sistemi stabbiliti permezz tad-Direttiva 2006/123/KE tal-Parlament Ewropew u tal-Kunsill tat-12 ta' Diċembru 2006 dwar is-servizzi fis-suq intern, fosthom punti ta' kuntatt waħdieni, jistgħux ikunu utli u operattivi għall-għanijiet tal-glieda kontra x-xogħol mhux iddikjarat;

Jilqa' b'sodisfazzjon it-twaqqif ta' kumitat ta' livell għoli biex jassisti lill-Istati Membri fl-identifikazzjoni u l-iskambju tal-aħjar prattiki rigward il-monitoraġġ u t-titjib tal-leġiżlazzjoni għall-ħaddiema stazzjonati;

Jinsab favur reazzjoni iktar b'saħħitha għal xogħol mhux assigurat u favur miżuri li jinkoraġġixxu koperazzjoni u skambji ta' opinjonijiet u l-aħjar prattiki mit-trejdunjins fl-UE;

Huwa tal-opinjoni li hemm bżonn li titqajjem kuxjenza fost min iħaddem, il-ħaddiema, l-utenti potenzjali ta' xogħol mhux iddikjarat u l-organizzazzjonijiet soċjali kollha tar-riskji u l-ispejjeż ta' xogħol mhux iddikjarat u tal-benefiċċji li dan ix-xogħol ikun eliminat jew regolarizzat;

Jistieden lill-Kummissjoni u lill-Istati Membri biex iniedu kampanja ta' informazzjoni diretta lejn min iħaddem u lejn il-ħaddiema, bl-għan li tiġbed l-attenzjoni għar-regoli u r-regolamenti minimi applikabbli tal-Komunità u għall-effetti ħżiena li x-xogħol mhux iddikjarat għandu fuq il-finanzi pubbliċi, fuq is-sistemi ta' sigurtà soċjali nazzjonali, fuq il-kompetizzjoni ġusta, fuq il-prestazzjoni ekonomika u fuq il-ħaddiema nfushom;

Jitlob li jkun hemm kampanji permanenti dwar il-prevenzjoni ta' xogħol mhux iddikjarat, permezz ta' informazzjoni u ta' inizjattivi li jqajmu kuxjenza fil-livell Komunitarju, nazzjonali u lokali, bl-involviment tal-sħab soċjali, tal-awtoritajiet pubbliċi, tal-kmamar tal-kummerċ u taċ-ċentri għall-impjieg, tal-iskejjel, tal-prefetturi u tad-diversi sistemi ta' kontroll u kastig;

Iqis li kampanji permanenti bħal dawn għandhom jakkumpanjaw id-diversi miżuri adottati bil-għan li tissawwab kultura ta' legalità u li jkun promoss xogħol ta' kwalità u kultura ta' negozju legali u jistieden lill-Istati Membri, lill-awtoritajiet relevanti u lill-istrutturi tas-soċjetà ċivili biex jgħaqqdu l-isforzi tagħhom u joħolqu ċirkustanzi ta' intolleranza lejn xogħol mhux iddikjarat u lejn bidla fl-opinjoni pubblika dwar dan is-suġġett;

Jenfasizza li l-Istati Membri għandhom bżonn jallokaw aktar fondi pubbliċi biex tinħoloq kuxjenza pubblika, fost l-oħrajn mill-Fond Soċjali Ewropew jew mill-Programm Komunitarju għall-Impjiegi għas-Solidarjetà Soċjali - PROGRESS; jissuġġerixxi li l-attivitajiet biex tinħoloq kuxjenza għandhom jenfasizzaw is-sanzjonijiet, l-ispejjeż, ir-riskji tax-xogħol mhux iddikjarat u l-benefiċċji ta' xogħol iddikjarat, filwaqt li dan il-ħolqien ta' kuxjenza jkun konformi mal-għanijiet ewlenin tal-Istrateġija ta' Liżbona għat-tkabbir u l-impjiegi; jistieden lill-sħab soċjali biex ikollhom irwol attiv f'dan il-proċess;

Jistieden lill-Istati Membri kollha biex jiffirmaw il-Konvenzjoni Internazzjonali dwar il-Protezzjoni tad-Drittijiet tal-Ħaddiema Migranti kollha u tal-Membri tal-Familji Tagħhom;

Huwa tal-opinjoni li sabiex ikun miġġieled il-fenomenu ta' xogħol mhux iddikjarat, hemm bżonn ta' strumenti lokali u Komunitarji għall-ipprogrammar li jippermettu appoġġ kemm ekonomiku kif ukoll soċjali, li jiġu segwiti politiki għall-iżvilupp u li tittieħed azzjoni ta' kontroll u ta' kastig;

Jistieden lill-Kummissjoni biex tevalwa l-possibilità li l-ġlidiet kontra x-xogħol mhux iddikjarat ikunu akkumpanjati minn politiki finanzjarji li jappoġġjaw pjanijiet reġjonali u lokali;

Jistieden lill-Kummissjoni biex tiżviluppa strument pilota għall-Istati Membri bbażat fuq prattiki tajbin li jeżistu f'xi Stati Membri u mudelli bħal dawk żviluppati mill-proġett 2 Plus fil-Lussemburgu (kofinanzjati mill-Fond Soċjali Ewropew taħt il-Programm Objettiv 3) immirat biex jikkontrolla x-xogħol mhux iddikjarat billi jagħmlu inqas attraenti permezz ta':

– simplifikazzjoni sinifikanti ħafna tar-rekwiżiti amministrattivi imposti fuq min iħaddem, filwaqt li tkun żgurata l-kopertura tas-sigurtà soċjali għall-ħaddiema,

– rati tat-taxxa attraenti għal min iħaddem, inkluż it-tnaqqis ta' spejjeż li jikkonċernaw fost affarijiet oħra x-xogħol lokali,

– eżenzjoni mit-taxxa għax-xogħol kollu mwettaq għal paga inqas mill-ammont li għandu jkun determinat mill-Istat Membru;

Huwa tal-opinjoni li jeħtieġ li tkun studjata u evalwata l-possibilità li tingħata għajnuna Statali li tkun eżentata mir-rekwiżit tan-notifika sabiex ikun indirizzat il-fenomenu ta' xogħol mhux iddikjarat billi tkun interpretata b'mod ġenerali l-espressjoni 'ħolqien ta' xogħol' u t-tifsira ta' 'ħolqien ta' impjieg regolari'; jiġbed l-attenzjoni li xogħol mhux iddikjarat mhux ekwivalenti għal impjieg kif suppost u għalhekk kwalunkwe inċentiv li jiżgura r-regolarità tiegħu jista' jitqies bħala 'għajnuna għall-ħolqien ta' impjieg';

Jiġbed l-attenzjoni għal pożizzjoni ġeneralment iktar dgħajfa tan-nisa fis-suq tax-xogħol li ħafna drabi hija kawża tal-obbligi familjari tagħhom u li bħala riżultat, l-aċċess tagħhom għas-suq tax-xogħol uffiċjali huwa ostakolat, jitħallsu inqas u jaċċettaw iktar malajr xogħol li mhux iddikjarat, b'tali mod li huma jippreġudikaw id-dritt tagħhom li jkollhom xogħol diċenti, dritt li huwa appoġġjat b'mod sħiħ mill-Organizzazzjoni Internazzjonali tax-Xogħol, b'mod partikolari fil-każ tan-nisa tad-dar, l-immigranti illegali u n-nisa li xi drabi jikkombinaw xogħol imħallas ħażin ma' xogħol mhux iddikjarat; jiġbed l-attenzjoni għall-konsegwenzi serji li jirriżultaw għall-avvanz tal-karriera u għall-prospetti tal-irtirar tan-nisa, iżda wkoll għall-iffunzjonar tajjeb tas-suq tax-xogħol u għall-kapaċità biex ikunu ffinanzjati skemi tas-sigurtà soċjali;

Huwa tal-opinjoni li politika li tirrikonoxxi l-liv tal-maternità u l-liv parentali bħala ħin tax-xogħol u t-tkomplija tal-ħlas tas-salarji matul dawn il-perjodi, se tnaqqas il-konsegwenzi negattivi tal-obbligi tal-familja u se tikkontribwixxi kemm għall-avvanz fil-karriera tan-nisa, kif ukoll għall-iffunzjonar tajjeb tas-suq tax-xogħol;

Jitlob li jkun hemm iffinanzjar ta' proġetti ta' riċerka dwar is-saħħa u s-sikurezza fuq il-post tax-xogħol u dwar attivitajiet promozzjonali mmirati lejn il-prevenzjoni u t-tixrid ta' kultura dwar is-saħħa u s-sikurezza fuq il-post tax-xogħol, b'referenza partikolari għal dawk is-setturi li għandhom riskju għoli ta' aċċidenti, li fihom xogħol mhux iddikjarat huwa aktar prevalenti; iqis li r-relazzjoni bejn aċċidenti fuq il-post tax-xogħol u xogħol illegali għandhom jiġu investigati fuq il-bażi tad-data dwar il-fatalitajiet;

Iqis li politika xierqa dwar it-taħriġ hija l-ewwel pass fil-ġlieda kontra x-xogħol mhux iddikjarat;

Jirrakkomanda li jintlaħaq ftehim fil-livell nazzjonali, reġjonali u lokali li jinvolvi istituzzjonijiet soċjali u organizazzjonijiet ta' min iħaddem li qed jimpenjaw irwieħhom li jimmonitorjaw u b'mod progressiv jeliminaw ix-xogħol mhux iddikjarat.

Jilqa' b'sodisfazzjon l-isforzi tal-Kummissjoni biex tipprovdi sanzjonijiet kontra min iħaddem ċittadini ta' pajjiżi terzi li qed joqogħdu fil-pajjiż b'mod illegali, iżda jiddispjaċih għan-nuqqas ta' miżuri kontra l-isfruttar taċ-ċittadini minn pajjiżi terzi li qed joqogħdu b'mod legali fl-UE;

Jenfasizza l-impatt sinifikanti fuq ix-xogħol mhux iddikjarat tal-proposta tal-Kummissjoni għal Direttiva tal-Parlament Ewropew u tal-Kunsill dwar il-provvediment ta' sanzjonijiet kontra min iħaddem b'mod illegali ċittadini residenti ta' pajjiżi terzi, u jesprimi t-tħassib tiegħu li jiġu introdotti miżuri ripressivi qabel ma jkunu stipulati qafas ta' regoli komuni u politiki dwar aċċess b'mod legali għas-suq tax-xogħol;

Jinnota l-progress li sar fi ħdan il-proposta għal Direttiva tal-Kunsill dwar proċedura unika ta' applikazzjoni għall-permess uniku li jawtorizza liċ-ċittadini minn pajjiżi terzi biex joqogħdu u jaħdmu fit-territorju ta' Stat Membru u dwar it-twaqqif ta' bażi komuni ta' drittijiet għall-ħaddiema li ġejjin minn pajjiżi terzi li joqogħdu b'mod legali fi Stat Membru ( COM(2007)0638 ), iżda jiddispjaċih li għad fadal ħafna xogħol xi jsir qabel ma jiġu garantiti d-drittijiet miġbura fl-Artikoli 27 sa 34 tal-Karta tad-Drittijiet Fundamentali tal-Unjoni Ewropea;

Jistieden lill-Istati Membri biex jieħdu miżuri ħalli jtaffu l-vulnerabilità partikolari tal-popolazzjoni tal-immigranti f'xogħol mhux iddikjarat;

Huwa tal-opinjoni li l-kwistjoni tal-impjieg ta' immigranti f'sitwazzjoni illegali hija waħda kumplessa li ma tistax tkun solvuta biss billi jkun ikkastigat min iħaddem, iżda hija wkoll sitwazzjoni li titlob miżuri diversi u intersettorjali; b'mod partikolari jemmen li jeħtieġ li tkun żgurata l-konformità mal-linji gwida tal-ILO dwar appoġġ għal ħaddiema migranti li qed ifittxu li jiżguraw li d-drittijiet tagħhom huma rispettati;

Jemmen li l-ġlieda kontra x-xogħol mhux iddikjarat għandha bżonn strateġija komprensiva li għandha tikkunsidra l-ħtieġa li jkunu ssalvagwardjati u promossi d-drittijiet tal-ħaddiema immigranti, sew jekk ikunu legali kif ukoll illegali, li huma sfruttati minn dawk li jħaddmuhom;

Iqis li l-ġlieda kontra x-xogħol mhux iddikjarat li jagħmlu l-immigranti illegali ma tistax titmexxa b'mod effiċjenti mingħajr il-ftuħ ta' kanali ta' migrazzjoni legali sabiex ikunu garantiti ħaddiema minn pajjiżi terzi li l-Unjoni Ewropea għandha bżonn, kemm jekk ikollhom kwalifiki għolja kif ukoll jekk ikunu inqas kwalifikati;

Iqis li l-ġlieda kontra l-ekonomija informali li qed tikber u b'mod parikolari kontra l-isfruttar ta' ħaddiema migranti f'sitwazzjoni illegali, tista' tkun ibbażata mhux biss fuq politika ta' ripatrijazzjoni, iżda wkoll fuq strumenti u mekkaniżmi li jevitaw u li jikkumbattu l-isfruttar tal-ħaddiema migranti, filwaqt li jsir provvediment għar-rikonoxximent u r-rispett għad-drittijiet fundamentali tal-bniedem;

Jistieden lill-Istati Membri kollha biex jiffirmaw u jirratifikaw b'mod urġenti l-Konvenzjoni tal-Kunsill tal-Ewropa dwar Azzjoni kontra l-Ittraffikar Illegali tal-Persuni;

Jistieden lill-Istati Membri biex jiċċaraw jew isaħħu l-miżuri leġiżlattivi xierqa biex jinkoraġġixxu lill-migranti li huma vittmi ta' sfruttament biex jiddenunzjaw is-sitwazzjoni tagħhom, u dan jiffaċilita, b'mod partikulari, il-ġlieda aktar effikaċi kontra x-xogħol mhux iddikjarat.

Huwa tal-fehma li għandu jkun hemm proċeduri finanzjarji, fiskali u spezzjoni tax-xogħol ikkombinati sabiex jiġi miġġieled ix-xogħol mhux iddikjarat;

Jistieden lill-Kummissjoni biex tinkoraġġixxi koperazzjoni amministrattiva u l-skambju ta' prattiki tajba fil-ġlieda kontra l-ekonomija informali fil-livell Komunitarju;

Jagħti istruzzjonijiet lill-President tiegħu biex iressaq din ir-riżoluzzjoni lill-gvernijiet u l-parlamenti tal-Istati Membri u lill-Kunsill u lill-Kummissjoni.

OPINJONI tal-Kumitat għall-Affarijiet Ekonomiċi u Monetarji

għall-Kumitat għall-Impjiegi u l-Affarijiet Soċjali

dwar l-intensifikazzjoni tal-ġlieda kontra x-xogħol mhux iddikjarat

Rapporteur għal opinjoni(*):

(*) Kumitati assoċjati - Artikolu 47 tar-Regoli ta' Proċedura

SUĠĠERIMENTI

Il-Kumitat għall-Affarijiet Ekonomiċi u Monetarji jistieden lill-Kumitat għall-Impjiegi u l-Affarijiet Soċjali, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Iħeġġeġ lill-Istati Membri biex ikomplu b'aktar riformi fis-sistema tat-taxxa u tas-sigurtà soċjali, biex b'hekk inaqqsu l-piż tat-tassazzjoni fuq il-ħaddiema;

Jilqa' l-istrateġija meħuda mill-Kummissjoni u jitlob ukoll li jkun hemm ġlieda mġedda kontra x-xogħol mhux iddikjarat u l-ekonomija moħbija, li - għalkemm f'livelli differenti bejn l-Istati Membri - jagħmlu ħsara lill-ekonomija, iħallu lill-ħaddiema mingħajr protezzjoni, huma ta' ħsara għall-konsumaturi, inaqqsu d-dħul mit-taxxi u jwasslu għal kompetizzjoni inġusta bejn l-impriżi;

Jitlob strateġija sabiex jiġi miġġieled ix-xogħol mhux iddikjarat li tkun ibbażata fuq koperazzjoni b'saħħitha u effiċjenti u fuq koperazzjoni amministrattiva bejn l-aġenziji tal-infurzar tal-gvern, l-ispettorati tax-xogħol u l-imsieħba soċjali, l-amministrazzjonijiet tas-sigurtà soċjali u l-awtoritajiet tat-taxxa;

Jistieden lill-Istati Membri biex jużaw metodi innovattivi bbażati fuq indikaturi u benchmarks speċifiċi għas-setturi differenti tan-negozju biex jiġġieldu kontra x-xogħol mhux iddikjarat u l-erożjoni fiskali; u jitlob lill-Kummissjoni biex tappoġġja l-iskambju tal-aħjar prattiki fost l-Istati Membri fil-ġlieda kontra x-xogħol mhux iddikjarat;

Jistieden lill-Istati Membri biex jirtiraw id-dispożizzjonijiet tranżitorji li jillimitaw il-mobilità tal-ħaddiema mill-Istati Membri l-ġodda sal-2009, meta l-Istati Membri għandhom jerġgħu jiddeċiedu fuq ir-restrizzjonijiet tranżitorji għall-Istati Membri ġodda, peress li din il-mobilità fil-fatt qed isseħħ xorta waħda u dawn il-ħaddiema ta' sikwit jispiċċaw f'xogħol mhux iddikjarat;

Jilqa' b'sodisfazzjon l-inizjattiva tal-Kummissjoni li jitressqu proċeduri quddiem il-Qorti tal-Ġustizzja tal-Komunitajiet Ewropej kontra dawk l-Istati Membri li għadhom ma daħħlux fil-liġi nazzjonali r-rikonoxximent awtomatiku tal-kwalifiki miksuba fl-Istati Membri ġodda; jistieden lill-Istati Membri biex jonoraw l-obbligi tagħhom minnufih;

Jenfasizza li l-Istati Membri għandhom bżonn jallokaw aktar fondi pubbliċi biex titqajjem kuxjenza pubblika, inkluż minn, inter alia, il-Fond Soċjali Ewropew jew il-Programm Komunitarju għall-Impjiegi għas-Solidarjetà Soċjali - PROGRESS; jissuġġerixxi li l-attivitajiet biex titqajjem kuxjenza għandhom jenfasizzaw is-sanzjonijiet, l-ispejjeż, ir-riskji tax-xogħol mhux iddikjarat u l-benefiċċji ta' xogħol iddikjarat, filwaqt li dan it-tqajjim ta' kuxjenza jkun konformi mal-għanijiet ewlenin tal-Istrateġija ta' Liżbona għat-tkabbir u l-impjiegi; jistieden lill-imsieħba soċjali biex ikollhom irwol attiv f'dan il-proċess;

Jinnota li t-tneħħija tal-ekonomija informali ma tistax tintlaħaq mingħajr l-implimentazzjoni ta' mekkaniżmi ta' inċentivi xierqa jqis li l-Istati Membri għandhom jirrapportaw, fil-kuntest tat-Tabella ta' Valutazzjonijiet ta' Liżbona, liema kisbiet ġew imwettqa b'riżultat tat-tnaqqis fid-daqs tal-ekonomija informali;

Jistieden lill-Istati Membri biex jikkunsidraw strateġiji speċifiċi skont is-settur meta jieħdu azzjonijiet politiċi li jikkonċernaw ir-regolarizzazzjoni ta' xogħol mhux iddikjarat;

Jistieden lill-awtoritajiet nazzjonali relevanti biex iħeġġu l-użu tal-e-government u tar-reġistrazzjoni online, u biex jagħmlu skambji ta' prattiki tajba bl-għan li jonqsu l-ispejjeż u l-komplessità tal-proċeduri amministrattivi u tar-reġistrazzjoni għan-negozju u, b'mod paritkulari, għall-kumpaniji żgħar u ta' daqs medju, pereżempju billi jnaqqsu l-għadd ta' formoli tat-taxxa, permezz ta' sistemi fejn id-dħul tad-dejta jsir f'daqqa, skema waħda ta' ħlas, u one-stop shops;

Jitlob infurzar iktar b'saħħtu u sanzjonijiet għall-ksur ta' leġiżlazzjonijiet eżistenti fil-ġlieda kontra x-xogħol mhux iddikjarat;

Jistieden lill-Kummissjoni biex tinkoraġġixxi koperazzjoni amministrattiva u skambju ta' prattiki tajba fil-ġlieda kontra l-ekonomija informali fil-livell Komunitarju;

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

OPINJONI tal-Kumitat għas-Suq Intern u l-Ħarsien tal-Konsumatur

għall-Kumitat għall-Impjiegi u l-Affarijiet Soċjali

dwar l-intensifikazzjoni tal-ġlieda kontra x-xogħol mhux iddikjarat

Rapporteur għal opinjoni:

SUĠĠERIMENTI

Il-Kumitat għas-Suq Intern u l-Ħarsien tal-Konsumatur jistieden lill-Kumitat għall-Impjiegi u l-Affarijiet Soċjali, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jinnota li l-każijiet ta' xogħol mhux iddikjarat qegħdin jiżdiedu fil-kuntest tal-moviment ħieles tal-ħaddiema fis-suq intern; iqis li dan huwa ta' ħsara għall-ħaddiema, għall-finanzi pubbliċi u biex is-suq intern jaħdem tajjeb, kif ukoll għall-kompetizzjoni b'saħħitha;

Jistieden minnufih lill-Istati Membri biex iwaqqfu mill-aktar fis possibbli l-arranġamenti tranżitorji li jillimitaw il-mobilità tal-ħaddiema mill-Istati Membri l-ġodda, għaliex dawn ir-restrizzjonijiet jinkuraġġixxu x-xogħol mhux iddikjarat;

Jikkunsidra li, fil-każ ta' ħaddiema li qed jibbenefikaw mill-moviment ħieles, ix-xogħol mhux iddikjarat jista' jkun ġej minn nuqqas ta' tagħrif dwar id-dispożizzjonijiet relevanti; jistieden għalhekk lill-Istati Membri biex iwettqu kampanji ta' informazzjoni pubblika biex ikabbru l-għarfien ta' dan is-suġġett fost il-ħaddiema u min iħaddem;

Jistieden lill-Istati Membri biex jieħdu miżuri ħalli jtaffu l-vulnerabilità partikolari tal-popolazzjoni tal-immigranti f'xogħol mhux iddikjarat;

Jistieden lill-Kummissjoni biex tirrevedi d-Direttiva 96/71/KE tal-Parlament Ewropew u tal-Kunsill tas-16 ta' Diċembru 1996 dwar l-assenjazzjoni ta' ħaddiema fil-qafas tal-għoti ta' servizzi1, u b'mod partikulari biex issaħħaħ il-koperazzjoni amministrattiva u l-iskambju ta' l-informazzjoni bejn l-awtoritajiet nazzjonali kompetenti (spetturi tal-post tax-xogħol, amministrazzjonijiet fiskali, entitajiet tas-sigurtà soċjali) sabiex ikun evitat ix-xogħol mhux iddikjarat u biex jinstab rimedju għas-sitwazzjoni;

Jitlob lill-Kummissjoni biex tikkunsidra jekk is-sistemi stabbiliti bid-Direttiva 2006/123/KE tal-Parlament Ewropew u tal-Kunsill tat-12 ta' Diċembru 2006 dwar is-servizzi fis-suq intern2, fosthom punti ta' kuntatt waħdieni, jistgħux ikunu utli u operattivi għal għanijiet tal-ġlieda kontra x-xogħol mhux iddikjarat;

Jenfasizza li l-għadd ta' każijiet ta' xogħol mhux iddikjarat f'katini subkuntrattwali jista' jonqos permezz ta' sistema ta' dispożizzjonijiet nazzjonali li titlob lill-kuntratturi u l-iżviluppaturi biex ikunu aktar responsabbli u ġusti;

Jistieden lill-Istati Membri biex jaħdmu flimkien ħalli jnaqqsu l-ammont ta' xogħol mhux iddikjarat u biex jimplimentaw politiki tajba għall-ħtiġijiet speċifiċi tagħhom;

Jinkoraġixxi lill-Istati Membri biex jagħmlu użu mill-għodod tal-politika li għandhom għad-dispożizzjoni tagħhom u jgħaqqdu flimkien azzjoni preventiva u sanzjonijiet bil-għan li jbiddlu x-xogħol mhux iddikjarat f'impjieg regolari, u fejn hu possibbli jikkoordinaw l-użu ta' dawn l-għodod biex tintlaħaq koerenza akbar fis-suq intern;

Jirrakkomanda li jintlaħaq ftehim fil-livell nazzjonali, reġjonali u lokali li jinvolvi istituzzjonijiet soċjali u organizazzjonijiet ta' min iħaddem li qed jimpenjaw irwieħhom li jimmonitoraw u b'mod progressiv jeliminaw ix-xogħol mhux dikjarat.

Data ta' l-adozzjoni

Riżultat tal-votazzjoni

Membri preżenti għall-votazzjoni

Sostitut(i) preżenti għall-votazzjoni

Sostitut(i) (skond l-Artikolu 178 (2)) preżenti għall-votazzjoni

OPINJONI tal-Kumitat għal-Libertajiet Ċivili, il-Ġustizzja u l-Intern

Rapporteur għal opinjoni:

SUĠĠERIMENTI

Il-Kumitat għal-Libertajiet Ċivili, il-Ġustizzja u l-Intern jistieden lill-Kumitat għall-Impjiegi u l-Affarijiet Soċjali, bħala l-Kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

A. billi l-emigranti, legali jew illegali, huma l-vittmi ewlenin tal-isfruttament assoċjat max-xogħol mhux iddikjarat,

B. billi ċ-ċittadini minn pajjiżi terzi impjegati illegalment huma bil-wisq aktar vulnerabbli minħabba li huma suxxettibbli għal ripatrijazzjoni jekk jiġu arrestati,

C. billi d-disponibiltà ta' xogħol mhux iddikjarat hija fattur li jinkoraġġixxi l-immigrazzjoni illegali u joħloq prekondizzjonijiet għall-isfruttament tal-immigranti,

Jilqa' b'sodisfazzjon l-isforzi tal-Kummissjoni biex ikun hemm dispożizzjonijiet għal sanzjonijiet kontra min iħaddem ċittadini ta' pajjiżi terzi li qed joqogħdu fil-pajjiż b'mod illegali, iżda jiddispjaċih għan-nuqqas ta' miżuri kontra l-isfruttament taċ-ċittadini minn pajjiżi terzi li qed joqogħdu b'mod legali fl-UE;

Jistieden lill-Istati Membri biex isaħħu l-mekkaniżmi ta' sorveljanza u sanzjoni, bl-involviment ta' ispettorati tax-xogħol, uffiċċji tat-taxxa u msieħba soċjali;

Jinnota l-progress fi ħdan il-proposta għal Direttiva tal-Kunsill fi proċedura unika ta' applikazzjoni għall-permess uniku li jawtorizza liċ-ċittadini minn pajjiżi terzi biex joqogħdu u jaħdmu fit-territorju ta' Stat Membru u titwaqqaf bażi komuni ta' drittijiet għall-ħaddiema li ġejjin minn pajjiżi terzi li joqogħdu b'mod legali fi Stat Membru ( COM(2007)0638 ), iżda jiddispjaċih li għad fadal ħafna xogħol xi jsir qabel ma jiġu garantiti d-drittijiet miġbura fl-Artikoli 27 sa 34 tal-Karta tad-Drittijiet Fundamentali tal-Unjoni Ewropea;

Jemmen li l-ġlieda kontra x-xogħol mhux iddikjarat għandha bżonn strateġija komprensiva li għandha tikkunsidra l-bżonn li tissalvagwardja u tippromwovi d-drittijiet tal-ħaddiema emigranti, sew jekk ikunu legali kif ukoll illegali, li huma sfruttati minn dawk li jħaddmuhom;

Jemmen li s-simplifikazzjoni u l-koordinazzjoni tas-sistemi ta' amministrazzjoni tal-Istati Membri jistgħu jappoġġjaw il-ġlieda kontra x-xogħol mhux iddikjarat;

Iqis li l-ġlieda kontra x-xogħol mhux iddikjarat tal-emigranti illegali ma tistax titmexxa b'mod effiċjenti mingħajr il-ftuħ ta' kanali ta' emigrazzjoni legali sabiex jiggarantixxu ħaddiema minn pajjiżi terzi li l-Unjoni Ewropea għandha bżonn, kemm jekk ikollhom kwalifiki għolja kif ukoll jekk ikunu inqas kwalifikati;

Jistieden lill-Istati Membri biex jiċċaraw jew isaħħu l-miżuri leġiżlattivi biex jinkoraġġixxu lill-emigranti li huma vittmi ta' sfruttament biex jiddenunzjaw is-sitwazzjoni tagħhom, u dan jikkontribwixxi, b'mod partikulari, għall-ġlieda aktar effikaċi kontra x-xogħol mhux iddikjarat.

Jemmen li hemm bżonn li tiżdied il-ġlieda kontra t-traffikar tal-bnedmin, li ħafna drabi huwa marbut max-xogħol mhux iddikjarat.

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

OPINJONI tal-Kumitat għad-Drittijiet tan-Nisa u l-Ugwaljanza bejn is-Sessi

għall-Kumitat għall-Impjiegi u l-Affarijiet Soċjali

dwar l-intensifikazzjoni tal-ġlieda kontra x-xogħol mhux iddikjarat

Rapporteur għal opinjoni:

SUĠĠERIMENTI

Il-Kumitat għad-Drittijiet tan-Nisa u l-Ugwaljanza bejn is-Sessi jistieden lill-Kumitat għall-Impjiegi u l-Affarijiet Soċjali, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

– wara li kkunsidra d-dokument "L-intensifikazzjoni tal-ġlieda kontra x-xogħol mhux iddikjarat fl-UE" tal-Fondazzjoni Ewropea għat-titjib tal-kundizzjonijiet tal-ħajja u tax-xogħol

– wara li kkunsidra l-istudju li sar mid-Direttorat Ġenerali għax-Xogħol u l-Affarijiet Soċjali tal-Kummissjoni dwar ix-xogħol mhux iddikjarat fl-Unjoni Ewropea ikbar - analiżi ta' xogħol mhux iddikjarat: studju fid-dettall ta' elementi konkreti (Marzu 2004),

Jisħaq li n-nisa mhumiex irrappreżentati żżejjed f'dak li għandu x'jaqsam max-xogħol mhux iddikjarat, iżda li huma jirrappreżentaw proporzjon ikbar mill-irġiel f'ċertu setturi tax-xogħol "tradizzjonalment femminili" bħal pereżempju s-servizzi fid-djar, fil-lukandi, fir-ristoranti, fil-kura tas-saħħa, ikkaratterizzati minn livelli ta' kwalifiki, sigurtà tax-xogħol u ħlas baxxi kif ukoll protezzjoni soċjali iktar fqira jew dgħajfa, li ta' sikwit iqegħdhom f'pożizzjoni partikularment vulnerabbli;

Jiġbed l-attenzjoni għall-pożizzjoni ġeneralment iktar dgħajfa tan-nisa fis-suq tax-xogħol, li ta' sikwit tkun il-konsegwenza ta' restrizzjonijiet familjari li joħolqu aktar diffikultajiet għall-aċċess fis-suq tax-xogħol uffiċjali u jiffavorixxu l-aċċettazzjoni ta' xogħlijiet imħallsin inqas milli suppost u mhux iddikjarati, li b'hekk jaffettwaw id-dritt għal impjieg deċenti, dritt li huwa difiż bis-saħħa mill-Organizzazzjoni Dinjija tax-Xogħol, l-iktar għan-nisa tad-dar, l-immigranti klandestini, u n-nisa li kultant jgħaqqdu attività mħallsa ħażin ma' attività mhux iddikjarata; jenfasizza wkoll il-konsegwenzi negattivi li jirriżultaw għall-avvanz fil-karriera professjonali u l-pensjoni tan-nisa iżda wkoll għat-tħaddim tajjeb tas-suq tax-xogħol u l-kapaċitajiet ta' finanzjament tas-sistemi tas-sigurtà soċjali;

Iqis li politika li tippermetti li jkun rikonoxxut id-dritt ta' liv għall-maternità u l-liv għall-ġenituri bħala ħin ta' xogħol u bi ħlas, tnaqqas il-konsegwenzi negattivi tar-restrizzjonijiet familjari u tikkontribwixxi għall-evoluzzjoni tal-karriera professjonali tan-nisa iżda wkoll għat-tħaddim tajjeb tas-suq tax-xogħol;

Jistieden lill-Kummissjoni biex tiżviluppa mekkaniżmu pilota maħsub għall-Istati Membri bbażat fuq prattiki tajbin li jeżistu f'ċerti Stati Membri u fuq mudelli bħal dak żviluppat għall-Proġett 2 Plus fil-Lussemburgu (kofinanzjat mill-Fond Soċjali Ewropew fil-qafas tal-Programm Objettiv 3) li għandu l-għan li jrażżan ix-xogħol mhux iddikjarat billi joħnoq l-interess fih, permezz ta':

- simplifikazzjoni kbira tar-rekwiżiti amministrattivi għal dawk li jħaddmu filwaqt li jkun hemm garanzija li l-ħaddiema jkunu koperti mis-sigurtà soċjali,

- reġim fiskali attraenti għal dawk li jħaddmu, b'mod partikulari permezz tat-tnaqqis ta' spejjeż li jikkonċernaw fost l-oħrajn xogħol ibbażat lokalment,

- eżenzjoni mit-taxxi għax-xogħol kollu li jsir għal paga li tkun inqas minn somma li għandha tkun stabbilita mill-Istat Membru;

Jiġbed l-attenzjoni għall-formula eżistenti fil-Belġju, fil-Ġermanja u fi Franza ta' ċekkijiet ta' servizz li jippermettu lill-familji li jixtru servizzi fid-djar bi prezzijiet iktar baxxi, bl-għarfien li l-kontribuzzjonijiet għas-servizzi soċjali u t-taxxi se jitħallsu permezz taċ-ċekkijiet ta' servizz imsemmija hawn fuq;

Jistieden lill-Kummissjoni biex tipproponi lill-Istati Membri qafas ta' statut għall-konjugi jew il-membri tal-familji li jkunu qed jgħinu fin-negozju tal-familja biex ikollhom garanzija ta' sħubija obbligatorja fl-iskema tas-sigurtà soċjali

Riżoluzzjoni tal-Parlament Ewropew tal-21 ta' Frar 1997 dwar is-sitwazzjoni tal-konjugi li jgħinu lil dawk li jkollhom xogħol indipendenti (ĠU C 85 tas-17.03.1997, p.

Jenfasizza li l-funzjonament tal-familja fih innifsu jikkostitwixxi impriża familjari u li għandhom jitqiesu r-rikonoxximent tax-xogħol fil-familja li m'huwiex standard u l-integrazzjoni tiegħu f'sistema ta' protezzjoni soċjali;

Jinsisti dwar il-fatt li huwa essenzjali li tiddaħħal fuq livell Ewropew pjattaforma bl-għan li tiġbor l-informazzjoni meħtieġa, f'koperazzjoni stretta ma' l-Istati Membri, bl-iskop li tinħoloq bażi ta' dejta affidabbli li tiddeskrivi s-sitwazzjoni tax-xogħol mhux iddikjarat fi ħdan l-UE waqt li tqis id-dimensjoni tal-ġeneru u, b'mod partikulari, is-sitwazzjoni tan-nisa.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

RIZULTAT TAL-VOTAZZJONI FINALI FIL-KUMITAT

Data tal-adozzjoni

Rizultat tal-votazzjoni finali

Membri preżenti għall-votazzjoni finali


skond ir-Regola 108 tar-Regoli ta' Proċedura

f'isem il-Grupp ALDE

lill-Kunsill

Suġġett: Demokrazija, Drittijiet tal-Bniedem u ftehima ġdida ta' Sħubija u Koperazzjoni bejn l-UE u l-Vjetnam

– billi, f'Novembru tal-2007, waqt żjara tal-President tal-Kummissjoni Ewropea, is-Sur Barroso, bdew in-negozjati għal ftehima ġdida ta' Sħubija u Koperazzjoni bejn l-UE u l-Vjetnam u li l-ewwel negozjati saru f'Lulju 2008;

– billi se jsiru negozjati ġodda f'Ħanoj fl-20 u fil-21 ta' Ottubru 2008;

– billi l-ftehima proprja ta' koperazzjoni tinkludi l-klawsola tad-Drittijiet tal-Bniedem, fuq bażi tal-fatt li fl-Artikolu 1 hemm miktub li r-rispett tad-drittijiet tal-bniedem u tal-prinċipji demokratiċi huwa l-bażi għall-koperazzjoni bejn il-Partijiet u jikkostitwixxi l-element essenzjali tal-Ftehima;

– billi r-Repubblika Soċjalista tal-Vjetnam hija Stat b'partit wieħed, taħt il-kontroll tal-Partit Komunista Vjetnamiż, li jeżerċita kontroll sħiħ anke fuq it-trejdunjins, l-assoċjazzjonijiet, l-organizzazzjonijiet reliġjużi u l-midja;

– billi vjolazzjonijiet sistematiċi tad-drittijiet tal-bniedem u tad-drittijiet ċivili ġew dokumentati fil-Vjetnam, b'mod partikolari kontra minoritajiet etniċi bħall-Montagnards (Degar) u organizzazzjoniet reliġjużi mhux rikonoxxuti bħall-Knisja Unifikata Buddista, u li, skont NGOs influwenti, fl-aħħar 18-il xahar, mill-inqas 26 dissident politiku ngħataw sentenza ta' ħabs;

– billi l-Vjetnam huwa pajjiż li għad għandu l-piena tal-mewt; billi f'dawn l-aħħar snin l-użu tal-piena tal-mewt żdiedet u li fl-2008 mill-inqas 83 persuna ngħataw sentenza ta' mewt, inklużi 14-il mara;

X'inizjattiva, jekk hemm, qiegħed jieħu l-Kunsill sabiex jiżgura li n-negozjati għall-ftehima ġdida ta' sħubija u koperazzjoni twassal għal passi konkreti 'l quddiem fir-rigward tar-rispett tad-drittijiet tal-bniedem u l-istabbiliment tad-demokrazija fil-Vjetnam?

Liema titjib tanġibbli l-Kunsill qiegħed iqis bħala neċessarju sabiex jilħaq ftehima li tista' tkun sodisfaċenti anke fl-ambitu tad-demokrazija u tad-drittijiet tal-bniedem?